AlmaznayaGroza/cyrillic-language-classification huggingface dataset:
Петро Лодій

Петро Лодій (Лодінко) (4. май 1764, Збой - 10. (22) юн 1829, Санкт-Петербурґ) - правник, філозоф, педаґоґ. == Животопис == Отець будучого філозофа быв ґрекокатолицькый священик Дмитро Лодій (Лодінко, Lodinkó), парох церкви Св. Миколая в Збою. Днесь тот деревяный храм, поставленый в XVIII. сторочу, перенесеный до музею людовой архітектуры (сканзену) в Бардійовскы Купели. По штудіях у Великім Варадинї і Львівскім духовнім семінарю Петро Лодій став ся професором у Львові, де быв вызначнов фіґуров серед ученых на універзітї (1787-1802). В року 1802 Петро Лодій достав пост професора філозофії ай математикы на універзітї Кракова. Позитивный образ професора Лодія з той добы замонтовав до свого познатого роману "Роріоłу“ (1904) польскый писатель Стефан Жеромскый. Але ани у Кракові ся довго не завгурив и вже од року 1803 одышов до Санкт-Петербурґу. Того року быв позваный з Австрии до Росії на пост професора по порадї од Івана Орлая и одышов до Санкт-Петербурґу професором лоґікы, метафізікы, моралной філозофії. В «кавзї» професорів Петербургской універзіты (1821) стояв на проґресивній позіції и трафив під подозріня. Наконець, удавач писав, же його преподаваня было філозофскым приготовлїньом возстаня 14. децембра 1825. Петро Лодій быв «знешкодненый» переводом на катедру натуралного права. Вшыткы пробы вернути ся ку преподаваню філозофії зостали безрезултатны. Петро Лодій умер в Санкт-Петербурґу 1829. року, 65-рочный. Його сын Андрій (1812-1871) зостав вызнамным оперным співаком (ліричный тенор). Знаным співаком (лірико-драматичный тенор) зостав внук ученого, сын Андрія Петровича - тыж Петро Лодій (1852-1920). Сценічну карьеру зробила і донька Петра Андрійовича - Зоя Петрівна Лодій (1886-1957), російска камерна співачка (ліричне сопрано). == Творба == В Санкт-Петербурґу Петро Лодій выдав два фундаменталны высокошколскы учебникы з лоґікы ай права: 1815 - Логические наставления, руководствующие к познанию и различению истинного от ложного 1828 - Теория общих прав, содержащая в себе философское учение о естественном всеобщем государственном праве == Жрідла == Биография П. Д. Лодия рос. Краєзнавчий словник русинів-українців. Пряшівщина. Упорядник Федір Ковач. - Пряшів: СРУСР, 1999. ISBN 80-85137-15-1 укр. Ігор Мельник (15.05.2014). Петро Лодій, філософ (по укр.). Вебсайт Zbruč. [перевірено май 2024]. Яворскій Ю. А. (1930). П. Д. Лодій въ изображеніи польскаго романиста (по русс.). Общество имени Александра Духновича, Ужгород. [перевірено май 2024].

Source: original
Абсолутна вышка

Абсолутна вышка, aнгл. absolute altitude - оддаленость по вертикали даякой точкы поверху Землѣ од середнього уровня поверха Свѣтового океана. Мѣрять ся в метрах над морьом, куртанка м н. м. Абсолутна вышка точок, положеных над уровньом океана, ся поважуе за позитивну, а под уровньом океана - за негативну. Понеже уровень моря не е стабилный, а в каждом морю иншакый, намѣсто реалного уровня Свѣтового океана поуживають понятя геоида и квазигеоида, котры суть конвенчны емпиричны моделы поверха Землѣ (не маючы аналитичного выразу). Про Восточну Европу базова нулова точка, одповѣдаюча тым моделам в сучасности принята нулова точка Кронштадтского водоуказовача в Балтицком морю. == Жерела и одказы == Білецький В. С., ред. //Мала гірнича енциклопедія. В 3 т. / за ред. В.С. Білецького. - Донецьк : Схід. видав. дім, - 2004. Том 1. ISBN 966-7804-14-3 укр.. Івченко А. С., ред.. Абсолютна висота (по украинскы). Велика українська енциклопедія (онлайн). [перевірено 2019-07-27]. Трёшников А.Ф., ред. Географический энциклопедический словарь: Понятия и термины. /Гл. ред. А. Ф. Трёшников. - М.: Сов. энциклопедия, 1988.- 432 с. русс..

Source: original
Місто

Мі́сто ці ва́рош, го́род - ґеоґрафічно вымедженый утвар населїня, про котрый є характерістічна сукупность ознаків, котры го одрїзняють уд села (валалу). Суть то передовшыткым релатівна великость в порівнаню із селом, высока густота населїня, компактность і концентрація хыж, тіпічна демоґрафічна, соціална і професійна штруктура жытелїв (обвыкло не роблять в польногосподарстві, но наспак, в обходї, промыслу, службах) і понуканя адміністратівных, едукачных, торговых і културных функцій про шыршу околіцю. == См. тыж == Головне місто

Source: original
Северна Америка

Северна Америка (анґл. North America, ісп. América del Norte, Norteamérica, фр. Amérique du Nord) є контінент на северній земній півкулї і головно западній півкулї. На севері є ограніченый Северным ледовым океаном, на выходї Атлантічным океаном, на юговыходї Карібскым морём і на югу і западї Тихым океаном. З Южнов Америков є на юговыходї пропоєный Панамсков шыёв, кидь рахуєме Середню Америку до контіненту Северна Америка. Канада Споєны Штаты Америцькы Мексіко плус штаты Середнёй Америкы: Беліз Ґватемала Салвадор Гондурас Нікараґуа Костаріка Панама

Source: original
Cesta III. triedy 3885 (Slovensko)

Драга III/3885 є драга III. класы в окресї Снина од крижоваткы з драгов II/558 аж по конець русиньского села Рускый Потік. Ёй цїлкова довжка є 4,197 км. == Зачаток драгы == Драга 3885 взникать оддїлїнём од драгы II. класы 558, южнї од села Рускый Потік. == Траса драгы == Драга продовжує многыма закрутами через охранну зону Народного парку Полонины до села Руськый Потік. Траса драгы далей веде в селї коло 2 уквартелёванёх, домках, сельскому уряду і коло двох автобусовых заставках САД Гуменне - Рускый Потік, ч. дому 83 і Рускый Потік, Єднота. == Конець драгы == Драга 3885 кінчіть в серединї села Руськый Потік коло деревяный православный церькві св. Міхала Архангела, котрый є єдным із найменьшых і найстаршых в околіцї. Далей ся дістанете лем містныма драгами к домкам, ці польнов драгов до сел Рунина і Тополя. == Жрідла == Zoznam ciest v okrese Snina Základná mapa ZBGIS

Source: original
Баскетбал

Баскетбал (анґл. basket - кошык і анґл. ball - лопта) - шпортова тімова гра з лоптов, котру метають руками до коша закріпленого на щітї у высотї 3 метры 05 центіметрів (10 футів) над гріском. Грають дві команды по 5 особ на гріску 28 х 15 м. На куртых сторонах гріща вкапчаны на щітах у высотї 305 цм «кошыкы» - металовы цірклї з діаметром 45 цм з мотузянов сїтков без дна. Переможцём є тот тім, котрому ся подарило бівше разы шмарити лопту до «кошыка» противників. Час гры - штири періоды по 10 мінут, з півдругамінутовыма перервами міджі першов та другов і третёв і четвертов четвертинов, і великов перервов з 15 мінутами міджі другым і третїм періодом. В Націоналній баскетбаловій Асоціації гра тырвать 48 мінут тай розбивать ся на 4 четвертины. == Референції == Тоты даны суть часточно або цалком основаны на перекладї статї Баскетбол на україньскій Вікіпедії. == Література == Башкин С. Г., Уроки по баскетболу, М., 1966; Гомельский А., Тактика баскетбола, М., 1966. == Вонкашнї лінкы == Офіціалный веб-сайт FIBA Офіціалный веб-сайт FIBA Europe Офіціалный веб-сайт ULEB

Source: original
Николай Бескид

PhDr. Николай Бескид (*29. юн 1883, Болдогкеваралйа, Мадярске кральовство - †10. децембер 1947, Кошіцї) - священик, * історік, літературознатель, русофіл. == Біоґрафія == Сын грекокатолицкого священика пряшівской єпархії Александра Бескида (1854-1923), брат Александра Бескида (1887-1975), стрый Мґр. Гавриила Бескида (*1929). В року 1900 окончів ґімназію в Пряшові. По закончіню духовного семінаря ся в 1906 став священиком. Тітул доктора філозофії здобыв в року 1910. Робив як архіварь ґр.кат єпархії у Пряшові (од 1906), там ся став секретарём єпіскопа (од 1908) і членом єпархіалной рады (1912). Прожывав в селї Леґнава (1923-45) де быв і священиком (1923-28). В Пряшові выдавав русофільскы новины Голос русского народа і основав Русскую народную партію. Працовав в товаристві ім. А. Духновіча. == Творба == 1920 - Карпатская Русь 1928 - Карпаторусская древность 1928 - Поэзія Попрадова 1929 - Ю. И. Ставровский-Попрадов 1930 - А. В. Духнович и его поэзия 1930 - Т. Г. Масарик 1933 - Карпаторусская правда 1934 - Духновичи Кирилица и глаголица == Жрідла == Peter Krajňak, ml.. BESKYD, Nikolaj, PhDr.. ZOE. [перевірено 2020-11-30]. словац. Федір Ковач: Бескид Микола //Краєзнавчий словник русинів-українців. Пряшівщина. Упорядник Федір Ковач. - Пряшів: СРУСР, 1999. ISBN 80-85137-15-1 укр. ПгДр. Кветослава КОПОРОВА (27.11.2007). Жывот і дїятельство Др. Н. Бескида в публіцістіцї і научных публікаціях од року 1947, але главно по 1989 роцї. rusynacademy.sk. [перевірено 2020-11-30].

Source: original
Hrdza

Hrdza (ирджа) - словацка вокално-инштрументална група, взникла в року 1999 в Пряшовѣ. В основѣ их творбы лежить людова музика, словацка и русинска, але в модерном аранжованю, творцьом котрого переважно е Славомир Гибарти. Хоть словацкый традичный фолклор богатый, але така его интерпретация указала ся единечна и рѣшаюча про ростучу популарность групы. == История == Коли в року 1999 задумали ся о своей назвѣ, вшитко рѣшила фарба волося первой соло спѣвачкы Ярославы Сисаковой, а хоть ей з часом вымѣнила Вероника Рабадова (2002-2015), не рыджа, оригинална назва уж надале зостала спознаванов значков групы. Уже зоз первым своим албумом были означены критиков як талентована група, котра мать свою властну тварь, позначену перфекционизмом. Другый албум Pod božími oknami быв вызнаный за вершину словацкой етно музикы, а спѣванка Na horách býva з нього е доднесь часто грана в словацкых радиях. З Вероников Рабадовов награли еще третий албум, а в року 2015 она одышла з групы, котра за тот период зыскала понад 20 наград в краю и заграничу. В року 2010 група выграла словацке коло Eurovision Song Contest, але была дисквалификована, коли пришли на то, же их спѣванка Taká sa mi páči, не е цѣлком нова, а е переробленым вариантом скорше презентованой спѣванкы, што заказане правилами. Од року 2015 соло спѣвачков групы е Лемкыня Сусанна Яра. == Албумы == Muzička (2002) Pod božími oknami (2006) Hajnajnanyja (2009) Hrdzavá osemnástka (2016) Neskrotený (2018) == Жерела и одказы == Официалный сайт словац. англ. Архивована копия Eurovision escportal.cz (по чешскы). 2010. Архівна копія з оріґінала зроблена 2014-06-06. [перевірено 2019-12-14]. Ivana Radechovská (2009-09-02). Mozaika: Pod Božími oknami (по чешскы). Český rozhlas Vltava. [перевірено 2019-12-15]. Eurosong 2010: Hrdza skončila, postupuje Horská Chata (по словацкы). aktuality.sk. 2010-01-29. [перевірено 2019-12-15]. == Референции == Тоты даны суть часточно або цалком основаны на перекладах статей Hrdza на чеській Вікіпедії a Hrdza на словеньскій Вікіпедії.

Source: original
18. децембер

18. децембер - 352. день рока (353. в переступнім роцї) в ґреґоріаньскім календарю. До кінце рока оставать 13 днїв. == Подѣи == 1787 - Ню Джерзи вошов до США яко третий штат. == Родили ся == 1878 - Й.В. Сталин - вождь СССР в роках 1927-1953. 1908 - Николай Грицак - лінґвіста, зоставитель ґіґантського Русинського Словаря, матеріал для котрого збирав 50 рокув. 1921 - Яромир Горжец, чешскый поет, писатель, новинарь и публициста. 1934 - Николай Макара - історік, етнолоґ. == Умерли == 1997 - Михайло Молнар, педагог, фолклорист и прозаик, културный дѣятель.

Source: original
Янг Ли-вей

Янг Ли-вей (традичн. кит. 楊利偉; *21. юн 1965, Суйчон, провинция Лаонин, КЛР) - китайскый козмонавт и перва особа, котра побывала в козмосѣ подля властной козмичной програмы КЛР. == Родина == Его мати была учителька, а отець книговод в державной агрофирмѣ. Его жена, з котров мать сына, е таксамо офицером китайского войска. == Карьера == В року 1983 наруковав до войска и быв одобраный на выуку в авиатичном коледжу военного летецтва. В року 1987 закончив школѣня и став ся пилотом-ловцьом зоз 1350 налѣтаныма годинами. В року 1998 быв одобраный спомеджи 1500 кандидатами на пятьрочне козмонавтичне школѣня, котрое обсяговало тѣлесный и психологичный тренинг. Янг быв з еще двома резервныма козмонавтами выбраный про первый китайскый пилотованый козмичный лет. Тот лет успѣшно реализовав 16. октобра 2003 в мисии Шенчоу-5. По летѣ быв менованый на заступника высшого велителя козмичной програмы КЛР, а в року 2008 аванжованый на генерал-майора. В року 2017 Янг быв меджи первыма лавреатами Медалии Козмонавтикы од UNESCO. == Одказы == Yang Liwei, Chinese astronaut. // Encyclopaedia Britannica United Nations: Background Information on Chinese Astronaut, Yang Liwei Тоты даны суть часточно або цалком основаны на перекладї статї Yang Liwei на анґліцькій Вікіпедії.

Source: original
Южна Америка

Южна Америка (ісп. América del Sur, Sudamérica, Suramérica, порт. América do Sul, анґл. South America, нід. Zuid-Amerika, фр. Amérique du Sud, гуар. Ñembyamérika, кеч. Urin Awya Yala, Urin Amerika, айм. Sudamérica uksanxa) - є контінент лежачій векшов частёв на южній півкулї. Южнов Америков переходить ровник; контінент є ограніченый Тихым океаном зо западу і Атлантічным океаном з выходу. Южна Америка є споєна із Севернов Америков узков певнинсков ужынов котра ся обвыкло зове Середня Америка. Ку тому пропоїню дішло з ґеолоґічного погляду не барз давно. Штаты Южной Америкы: Арґентина Болівія Бразілія Венезуела Ґаяна Колумбия Параґвай Перу Сурінам Уруґвай Чіле Еквадор

Source: original
8. новембер

8. новембер - 312. день рока (313. в переступнім роцї) в ґреґоріаньскім календарю. До кінце рока оставать 53 днїв. == Подѣи == 1412 - мадярскый краль Жигмонд Луксембургскый на основѣ мира, подписаного в Любовни, оддав Польщи в заставу спишскы варошы. 1918 - створена Ясѣнска народна рада, котра выголосила одокремлѣня од Мадярщины == Уродили ся == 1900 - Маргарет Митчелл, америцка писателька, авторка романа Однесены вѣтром 1935 - Ален Делон, французькый актор. == Умерли == 1997 - Ференц Медвідь, пӯдкарпатськый фотбаліста

Source: original
Постулат

Постулат, лат. postulatum пожаданя - тверджѣня (суджѣня), котре ся принимать в рамках даякой научной теории за истину, хоть и не годно быти доказане з помочов той теории, и так выступаюче в ней як аксиома. == Етимология == То, што ся формулуе яко постулат може мати характер очевидной истины, або правила, на основѣ котрого будуть ся розвивати далшы суджѣня (напримѣр теоремы ся выводять з аксиом), або религийной, идеологичной, филозофской догмы, але попри той рознородности общим е то, што закладено в етимологии слова: постулуе ся, значить пожадуе ся, обы тото было прияте. == Постулат и аксиома == Постулат и аксиома суть часто поважованы за синонимы. Напримѣр 5. постулат (о паралелности) Евклидовской геометрии во выкладѣ Гилберта называть ся аксиомов паралелности. Сам же Евклид называв постулатами тоты тверджѣня, што суть звязаны з его предметом, геометриов, а иншы логичны тверджѣня, што ся принимають без доказа, напримѣр: часть менша од цѣлого - называв аксиомами. == См тыж == Априори Аксиома Догма == Жерела и одказы == Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. ISBN 5-85270-015-0 Постулат. //Большая Советская Энциклопедия.

Source: original
Берберскы языкы

Берберскы языкы - языкы Берберох, котры входять до афроазийской родины. Число говорячых шацують на 30 милионох. Найвекше число говорячых берберскыма языками жие в Алжирѣ (13,7 млн) и Марокку (11-17 млн). Найвекша берберска диаспора жие во Франции (2 млн). == Етимология назвы == Назва «Берберы» походить од от гр. βάρβαροι, лат. barbari, самоназва - imaziɣən (имазигхен), еднина amaziɣ (амазигх), самоназва языка - tamaziɣt / ⵜⴰⵎⴰⵥⵉⵖⵜ (тамазигхт). == Росширѣня == Восточна група: Ауджила, Сокна - Либия; Сива - Египет Сѣверна група: Шеноуа, Кабил, Мзаб-Варгла, Шауя - Алжир; Тамазигхт (Центр. Атлас), Ташелгит (Шилга), Рифф - Марокко; Нафуси - Либия; Тамашек - Алжир, Мали, Нигер; Западна група: Зенага - Мавритания Вымерлы берберскы языкы: Нумидскый - Нумидия; Гуанч - Канары. Найвекша берберска диаспора 2 млн.: Рифф, Шилга, Тамазигхт - Франция. == Писмо == Берберскы языкы хоснують три системы писма. Найдавнѣйша, тифинагх, хоснована напр. в добѣ Нумидии, захранила ся доднесь у Туарегох в Сагарѣ. В наш час суть пробы росширити хоснованя того писма и про сѣверноберберскы языкы: напримѣр, в Марокку оно официално заведено до школной выукы. В Алжирѣ популарнѣйше латинске писмо (наймя про кабилскый язык), таке писмо тыж официалне в Нигеру и Мали. Арабске писмо поуживало ся в берберскых языках од середновѣку, днесь поуживать ся главнѣ в Марокку и Либии. == Берберска Википедия == В берберском языку Кабил од року 2007 ествуе роздѣл Википедии, котрый в новембрѣ 2020 перевысив межник 5000 гасел.Статистика Википедий == Жерела и одказы == Берберскы языкы. //Ethnologue. Языкы свѣта. англ.

Source: original
Етнос

Етнос або етнічна ґрупа (з ґрецького ἔθνος, етгнос, т.є. народ) суть понятя, якыма ся звычайно означує історічно выникла ґрупа людей, котры може мають тото саме історічне походжіня, расовый тіп, язык, матеріалну і духовну културу, менталіту і традіції тай обывають сполочну теріторію. Досправды але представа того самого ґенетічного походжіня членів єдного етносу неточна, а то про міґрацію і мішаня різных етносів міджі собов, і фахівцї зато розумлять етнос скорше як ґрупу людей, котры хоснують тоту саму културу. Дакілько етносів годны творити націю. == Повязаны статї == Нація == Референції == Тоты даны суть часточно або цалком основаны на перекладї статї Etnikum на чеській Вікіпедії.

Source: original
Потсдамска конференция

Потсдамска конференция - официална дипломатична встрѣча лидерох трьох найвекшых держав антигитлеровской коалиции в Другой свѣтовой войнѣ. == Час, участникы и тема конференции == Конференция ся одбывала од 17. юла по 2. августа 1945 в замку Цецилиенхоф в Потсдамѣ (поблиз Берлина), а ей главныма участниками были Предсѣдатель Совѣта Народных Комисарьох СССР И. В. Сталин, Президент США Г. Трумен, Премьер-министер Великой Британии В. Черчил, которого 28. юла заступив новый Премьер-министер К. Еттли. Участниками конференции были тыж министры загранича, военны радникы и експерты. Конференция ся догваряла о повойновом урегулованю в Европѣ, але не складовала мирны договоры: тота задача была лишена на Раду министрох загранича. До той Рады вошли министры загранича СССР, США, Великой Британии, Франции и Китая, а было на них покладене приготовлѣня мирного урегулованя з бывшыма союзниками Германии - Италиев, Румыниев, Болгариев, Мадярщинов и Финландиев, а по створѣню новой сполочной нѣмецкой влады - приготовлѣня мирного договора з Германиев. == Рѣшѣня конференции == Найскорше мав быти рѣшеный вопрос администрации пораженой Германии. Она была подѣлена на четыри окупачны зоны: совѣтску, британску, америцку и французску, кажда под войсковов администрациев. Про сполочны вопросы была створена Союзна Контролна Рада. Ей политика ся мала базовати на «пятьох Д», доеднаных скорше в Ялтѣ: демилитаризация, денацификация, демократизация, децентрализация, деиндустриализация. Были догоджены репарации, дѣльба войскового маетку и заграничных активох Германии. Конференция постановила передати СССР Кенигсберг (од року 1946 Калининград) и прилеглу територию. По острой дискузии была догоджена западна границя Польщи, котра тыж достала часть Восточной Пруссии и вольный город Данциг (днесь Гданьск). Перемѣна границь была подкрѣплена рѣшѣньом о депортации нѣмецкого обывательства з Польщи, Чехословакии и Мадярщины. == Атмосфера и вызнам конференции == Хоть в зачатку конференции чекали приятельску атмосферу и добру волю участникох, як то было на попередных встрѣчах еще в току войны, теперь, по конци войны в Европѣ, каждый остро стояв за властны интересы и Черчил быв найвеце застараный мотивами и неуступностьов Сталина. З другого боку, Трумен, котрый при зачатку конференции достав новину, же в США успѣшно выпробовали атомову бомбу тискнув на Сталина з позиции силы, добиваючи ся уступок. Рѣшѣня конференции мали великый вызнам про наступне повойнове мирне урегулованя в Европѣ, выкорѣнѣня германского милитаризма и национал-социализма. == Жерела и одказы == БЕРЛИНСКАЯ (ПОТСДАМСКАЯ) КОНФЕРЕНЦИЯ 1945 // Большая российская энциклопедия. Том 3. Москва, 2005, стр. 381 Редакция: 2016. Одчитане: 02.08.2020[1]русс. Potsdam Conference. Encyclopædia Britannica. July 10, 2020. [перевірено 2020-08-02]. англ.

Source: original
Теніс

Теніс (анґл. tennis < angl. tenes, tenetz < fr. tenez! = nate, берьте, тримте!), означованый і як білый шпорт, є лоптова гра про 2 аж 4 грачів. Варіант з 2 грачами є двогра, варіанта зо 4 грачами ся пак зове штирьгра. Розлишує ся тыж змішана штирьгра, у котрій в каждій двойцї грає єдна жена і єден хлоп. Суперы стоять на гріску проти собі, і пробують одразити лоптічку тенісовов ракетов так, жебы єй супер не міг в рамках правил тенісу вернути назад. == Історія == Року 1592 были в Паріжі зазначены правила французькой гры пауме. Анґічан Валтер Клоптон Вінґфілд ся тыма правилами іншпіровав, жебы собі року 1875 дав патентовати гру звану теніс. В юлії 1877 ся у Вімбледонї дїяло перше змаганя. Теніс належыть ку олімпійскым шпортам. З тенісу взникло пару подобных шпортів граных векшынов під стріхов на шпеціалнім куртї, наприклад сквош або рікочет, або іншы модіфікації як наприклад плажовый теніс.

Source: original
Скрентон (Пенсілванія)

Скрентон - варош у округови Лакавана, штат Пенсілванія, США. Маючи 76,328 душ населеня подля списованя людности у США рока 2020, Скрентон є шестым майнаселеным варошом Пенсілванії. Сітка из пяти варошув тай булш ги 40 районув, покладеных у формі прямої линії у самому варошському сердцьови Сіверо-восточної Пенсілванії, културно тай лоґістично фунґує ги єден великый варош, та хоть Скрентон по мірках США є просіковым варошом за своима розмірами, метрополійна територія Скрентон/Вілкс-Бер обсягує пув міліона душ населеня на площи у 780 км² (300 кв. міль). Скрентон/Вілкс-Бер - културный тай економічный центер Сіверо-восточної Пенсілванії, реґіона штата из май булш ги 1.3 міліонами чоловік. Історія кличкы Скрентона "Електричный варош“ ("Electric City“) зачала ся, кой у 1880. рокови было установленоє електричноє освітленя при мануфактурі Dickson. Через шість рокув, у вароши зачали ходити перші в історії США тролейбусы, котрі ся живили сугубо уд електрикы. Превелебный Девід Спенсер, містный баптистськый пастор, пак дав Скрентонови кличку "Електричный варош“. Скрентон розміщеный за 124 км (77 міль) на сівер уд Алентавна, 190 км (120 міль) на сівер уд Філаделфії тай за 190 км (120 міль) на сіверный запад уд вароша Ню Йорк. === XVIII. стороча === У 1778. рокови, у епоху колонізації, Айзек Тріп, знамый ги першый білый поселенець у сих земльох, поклав туй свою хыжу; она и дотеперь стоит на сівері Скрентона, тот район даколи быв окремым варошом, котрый ся кликав Провіденс. Другі поселенці из Конектікутської колонії прийшли сюды пуд конець XVIII. тай на зачаткови XIX. стороч, кой ся кунчила Америцька война за Независимость, бо їхньый штат претендовав на йсю територію у рамках свої колоніалної хартії. == Знамі уроженці == Джов Байден, 46. президент Споєных Штатув Америкы (2021-днесь), 47. віцепрезидент Споєных Штатув Америкы, сенатор уд Делавера (1973-2009) == У популарнуй културі == У вароши є папірьова фірма Pennsylvania Paper and Supply Company, котра стала іншпіраційов про скрентонську конару угаданої папірьової компанії "Dunder Mifflin“, указаної у серіалови "Офіс“ (The Office) уд NBC. Ипен скрентонськый офіс став сетінґом про многі епізоды серіала.

Source: original
Славія Прага

ФК Славія (чес. Sportovní Klub Slavia Praha), знамый так само як Славія Прага - є професіоналный фотбаловый клуб з мїста Прага, Чесько. == Історічны названя клубу == 1892 - SK ACOS Praha (Sportovní klub Akadamický cyklistický odbor Slavia Praha) 1895 - SK Slavia Praha (Sportovní klub Slavia Praha) 1948 - Sokol Slavia Praha 1949 - ZSJ Dynamo Slavia Praha (Základní sportovní jednota Dynamo Slavia Praha) 1953 - DSO Dynamo Praha (Dobrovolná sportovní organizace Dynamo Praha) 1954 - TJ Dynamo Praha (Tělovýchovná jednota Dynamo Praha) 1965 - SK Slavia Praha (Sportovní klub Slavia Praha) 1973 - TJ Slavia Praha (Tělovýchovná jednota Slavia Praha) 1977 - TJ Slavia IPS Praha (Tělovýchovná jednota Slavia Inženýrské průmyslové stavby Praha) 1978 - SK Slavia IPS Praha (Sportovní klub Slavia Inženýrské průmyslové stavby Praha) 1991 - SK Slavia Praha (Sportovní klub Slavia Praha) == Успіхы == Чеська ліґа Шампіоны (7): 1996, 2008, 2009, 2017, 2019, 2020, 2021 Чеськый погар Шампіоны (7): 1997, 1999, 2002, 2017/18, 2018/19, 2020/21, 2022/23 == Славны грачі == Франтішек Планічка Фердінанд Даучік Ладіслав Женішек == Одказы == Домашна сторінка клуба

Source: original